Bya Henry Nsubuga
Omusibe atolokedde ku mpingu bodaboda n’emutomera. Abasirikale babiri okuva ku poliisi y’e Mukono okubadde omukazi n’omusajja batuuyanye ezikala, omusibe gwe babadde basibye ku mpingu nga bamutwala mu ddwaliro lya Mukono Health Centre IV bw’abeesimattuddeko n’adduka.
Omusibe ono ategeerekeseeko erya Mbulamuntu abasirikale bategeezezza nti babadde bamutwala ku ddwaliro ku mukebera emyaka gye emituufu.
Bino bibadde mu kibuga Mukono ebusukka kkubo w’eddaliro lya Mukono Health Centre IV.
Abasirikale bategeezezza nti Mbulamuntu avunaanibwa musango gwakusobya ku mwana atanneetuuka kyokka nga yategeezezza poliisi nga bw’atannaweza myaka 18 wadde nga ku kulaba kwabwe ono alabika asoba ne mu myaka 20 nga kye kibadde kibatutte mu ddwaliro amwekwbejje azuule emyaka gye emituufu.
Ono oluvannyuma lwa bodaboda okumutomera agudde mu luwonko n’ayatika omutwe n’atandika okuvaamu omusaayi. Mbulamuntu asoose kwefuula afudde abasirikale ne batya nnyo kyokka babadde bamusumululako empingu n’atunula olwo n’empingu neboongera okuzinywza.
Bakubye ku poliisi ne basaba babaweereze kabangali ya poliisi bamutwale mu ddwaliro kyokka bwe balabye eruddewo ate ng’abantu bongera kukungaana ne basaba omuzirakisa abadde n’akagaali ne bamuteekako ne bamuaalula paka mu ddwaliro.
Akulira okunoonyereza ku misango ku poliisi e Mukono Ibrah Batasi tasobodde kubeerako ky’agamba olw’ensonga nti abakulu mu poliisi baamugaana okwogera n’ab’amawulire nga balina kwogererwa mwogezi wa poliisi yekka.
run_Latn lug_Latn lug_Latn lug_Latn lug_Latn lug_Latn lug_Latn lug_Latn